شەفەق نیوز/ مەسرور بارزانی سەرۆک حکومەت هەرێم کوردستان،
ئمڕوو سێشەممە، کارگەی مید ستیل لە شار هەولێر واز کرد.
بارزانی لە وتاریگ لەی بۆنە وت: ئیمە لە هەرێم کوردستان وەردەوامیمن
لە پاڵپشتیکردن کەرت تایبەت، وەتایبەت لەیجوور پڕۆژەیلیگ، وتیش؛ ئیمە پەیمان تەنیا
نیەیمن بەڵام لەڕاسی جیوەجیی کەیمن وتەقەلای ڕەنگاوڕەنگی سەرچەوەیل داهات ئەرا هەرێم
دەیمن.
وتیش: بی گومان ک ئی پڕۆژە توانای بەرهەمکردن  ٣٥٠ هەزار تەن ئاسن و پوڵا ساڵانە دیرێد، نەگ ئەرا
تەنیا هەرێم باوجی ئەرا گشت عراق.
بارزانی هەمیش وت: ئەوەگ جی شانازیە ک هەرێم رووژ لە دویای
رووژ هالە دروسکردن پڕۆژە گرنگەیل، و دووپات کرد ک حکومەتەگەی تەقەلای فرەیگ دەێد تا
وە یەک سەرچەوەی داهاتیگ پشت نەوەسێد و سەرچەوە ناوخۆییەکان فراوانەو بکەێد.
سەرۆک حکومەت هەرێم کوردستان بانگواز ئەرا بەرهەمهاورەیل
کرد لە گشت کەرتەیل هەرێم بەرهەم بارن، و نشان دا ک حکومەتەگەی بەرنامەی توکمەیگ لە
گەشەدان کوردستان لە گشت چینەیل دیرێد.
